นฤบดินทร์ วีรวัฒโนดม

ร้อยตำรวจเอก นฤบดินทร์ วีรวัฒโนดม (ชื่อเล่น ต้น) เป็นนักฟุตบอลชาวไทยและเป็นพี่ชายของนักแสดงสาวชื่อดัง น้ำตาล ทิพนารี วีรวัฒโนดม ปัจจุบันเล่นในตำแหน่งแบ็กขวาให้กับบุรีรัมย์ ยูไนเต็ด ในไทยลีก โดยเขาเป็นกัปตันทีม บุรีรัมย์ ยูไนเต็ด

 ประวัติ 
นฤบดินทร์ เกิดเมื่อวันที่ 12 กรกฎาคม พ.ศ. 2537 ที่ตำบลหลักชัย อำเภอลาดบัวหลวง จังหวัดพระนครศรีอยุธยารายชื่อผู้เข้าชิงรางวัล นักฟุตบอลดาวรุ่งยอดเยี่ยม ฟุตบอลสยามโกลเดนบอล 2013 จบการศึกษาระดับชั้นมัธยม จากโรงเรียนอัสสัมชัญธนบุรี กรุงเทพฯ ปัจจุบันกำลังศึกษาในสาขาวิชาการจัดการ คณะบริหารธุรกิจ มหาวิทยาลัยรัตนบัณฑิตนักกีฬาฟุตบอล , จากเว็บไซต์มหาวิทยาลัยรัตนบัณฑิต นอกจากนี้ เขายังเคยเป็นแบบให้กับ นิตยสารสุดสัปดาห์ ฉบับประจำเดือนพฤศจิกายน พ.ศ. 2553 ภายใต้แนวคิด "หนุ่มน่าถอด 2030" และมีน้องสาว 1 คน คือ น้ำตาล (ทิพนารี วีรวัฒโนดม)

 รับราชการ 
ปัจจุบัน ร.ต.อ. นฤบดินทร์ วีรวัฒโนดม ดำรงตำแหน่งเป็นสารวัตรฝ่ายอำนวยการ สภ.อ.เมืองบุรีรัมย์

 สโมสรอาชีพ 
นฤบดินทร์เริ่มลงแข่งขันระดับเยาวชน กับทีมฟุตบอลของโรงเรียนนวมินทราชินูทิศ สวนกุหลาบวิทยาลัย ปทุมธานี และสโมสรฟุตบอลเพื่อนตำรวจ ซึ่งชนะเลิศการแข่งขันระดับนักเรียน รุ่นอายุไม่เกิน 14 ปี ประเภท ก. ประจำปี พ.ศ. 2551

 บีอีซี เทโรศาสน 
เมื่อราวต้น พ.ศ. 2555 นฤบดินทร์ได้ขึ้นมาแข่งขันระดับอาชีพให้กับสโมสรบีอีซี-เทโรศาสน โดยมีเพื่อนร่วมทีมที่ติดทีมชาติชุดใหญ่ด้วยกันคือ ชนาธิป สรงกระสินธ์,พีระพัฒน์ โน้ตชัยยา,ธนบูรณ์ เกษารัตน์และอดิศร พรหมรักษ์ ปัจจุบันทั้งหมดยังคงโลดแล่นในเวทีการค้าแข้งในไทยลีก โดยชนาธิป สรงกระสินธ์เล่นให้กับบีจี ปทุม ยูไนเต็ด, พีระพัฒน์ โน้ตชัยยาเล่นให้กับทรู แบงค็อก ยูไนเต็ด, ธนบูรณ์ เกษารัตน์เล่นให้กับการท่าเรือ เอฟซี, และ อดิศร พรหมรักษ์เล่นให้กับราชบุรี

 บุรีรัมย์ ยูไนเต็ด 
ในช่วงต้น พ.ศ. 2558 หลังจากจบศึก AFF SUZUKI CUP 2014 นฤบดินทร์ถูกแลกเปลี่ยนตัวกับอดิศักดิ์ ไกรษร ไปอยู่กับบุรีรัมย์ ยูไนเต็ด โดยเขาสวมเสื้อหมายเลข 13 ก่อนในปี 2019 เขาเปลี่ยนมาใส่หมายเลข 15เทโรยันแลก"นฤบดินทร์"กับ"อดิศักดิ์"ของบุรีรัมย์ จากเดลินิวส์

 ฤดูกาล 2558 
ในวันที่ 31 ตุลาคม พ.ศ. 2558 นฤบดินทร์ทำประตูแรกในไทยลีก ฤดูกาล 2558 ช่วยให้บุรีรัมย์บุกไปเอาชนะโอสถสภา 6–3

 ฤดูกาล 2559 
ในวันที่ 23 มกราคม พ.ศ. 2559 นัดการแข่งขันฉลองความสัมพันธ์ 65 ปี ไทย-กัมพูชา รายการ "ช้างบุรีรัมย์ ยูไนเต็ดทัวร์ ครั้งที่ 1" นฤบดินทร์ได้รับบาดเจ็บที่กระดูกข้อมือซ้าย ทำให้ต้องพักรักษาตัวที่โรงพยาบาลสมิติเวช ต่อมาในเดือนพฤษภาคม พ.ศ. 2559 นฤบดินทร์ตัดสินใจต่อสัญญากับสโมสรไปอีก 5 ปี

 ฤดูกาล 2560 
ในวันที่ 24 มกราคม พ.ศ. 2560 นฤบดินทร์ได้เริ่มเข้ารับการฝึกอบรมที่โรงเรียนนายร้อย อำเภอสามพราน จังหวัดนครปฐม ระยะในการฝึกทั้งสิ้น 3 เดือน โดยเขาจะได้รับอนุญาตให้กลับมาเล่นให้กับสโมสรในช่วงที่มีการแข่งขัน

 ฤดูกาล 2561 
ในวันที่ 14 กรกฎาคม พ.ศ. 2561 นฤบดินทร์ทำประตูแรกในไทยลีก ฤดูกาล 2561 ช่วยให้บุรีรัมย์เปิดบ้านแซงเอาชนะอุบล ยูไนเต็ด ไปได้ 2–1

 ฤดูกาล 2562 
ก่อนเปิดฤดูกาล 2562 นฤบดินทร์ได้เปลี่ยนหมายเลขเสื้อจาก 13 ไปเป็น 15 ต่อมาในวันที่ 17 สิงหาคม พ.ศ. 2562 นฤบดินทร์ทำประตูแรกในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0

 ฤดูกาล 2563–64 
ในวันที่ 22 กุมภาพันธ์ พ.ศ. 2563 นฤบดินทร์ทำประตูแรกในไทยลีก ฤดูกาล 2563–64 ช่วยให้บุรีรัมย์เปิดบ้านเอาชนะไปได้ 4–0 ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำหนึ่งประตูช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ และในวันที่ 31 ตุลาคม เขาทำประตูที่ 6 ในลีก ช่วยให้ทีมเปิดบ้านเอาชนะเมืองทอง ยูไนเต็ดไปได้ 2–0

 ฤดูกาล 2564–65 
วันที่ 31 ตุลาคม พ.ศ. 2564 นฤบดินทร์ทำประตูแรกในไทยลีก ฤดูกาล 2564–65 ช่วยให้ทีมเปิดบ้านเอาชนะเมืองทอง ยูไนเต็ดไปได้ 2–0

 ฤดูกาล 2565–66 
วันที่ 4 กันยายน พ.ศ. 2565 การแข่งขันไทยลีก ฤดูกาล 2565–66 นัดที่ 4 นฤบดินทร์เสียทีทำเข้าประตูตัวเองในนัดที่ทีมเปิดบ้านพบกับบีจี ปทุม ยูไนเต็ด อย่างไรก็ตาม ทีมสามารถกลับมาตีเสมอได้ 2–2

 ฤดูกาล 2566–67 
วันที่ 26 พฤษภาคม พ.ศ. 2567 การแข่งขันไทยลีก ฤดูกาล 2566–67 นัดที่ 30 นฤบดินทร์ ลงสนามแทนชิติพัทธ์ แทนกลาง ในนาทีที่ 14 ช่วยทีมเปิดบ้านถล่มเอาชนะขอนแก่น ยูไนเต็ด ไป 8-2 พร้อมพาทีมเถลิงแชมป์ไทยลีก สมัยที่ 9 ได้สำเร็จ

 ทีมชาติ 
นฤบดินทร์เริ่มลงแข่งขันให้กับทีมชาติไทย ตั้งแต่รุ่นอายุ 12, 13, 16, 19 ปี ซึ่งอยู่ในชุดที่เข้าถึงรอบสุดท้าย ฟุตบอลเยาวชนชิงแชมป์เอเชีย ที่สหรัฐอาหรับเอมิเรตส์ และชุดใหญ่ ซึ่งอยู่ในชุดที่ได้เหรียญทองฟุตบอลชาย ในกีฬาซีเกมส์ 2013  ชนะเลิศรายการ เอเอฟเอฟ ซูซูกิ คัพ 2014 รวมทั้ง ซีเกมส์ 2015 ตามลำดับ

ในวันที่ 20 สิงหาคม พ.ศ. 2562 นฤบดินทร์ มีชื่อติดทีมชาติไทยเบื้องต้น 33 คน และในวันที่ 1 กันยายน พ.ศ. 2562 นฤบดินทร์ ยังคงมีชื่อติดทีมชาติไทยในรอบที่ตัดตัวเหลือ 23 คนสุดท้าย ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย

 สถิติอาชีพ 
 สโมสร 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูบุรีรัมย์ ยูไนเต็ด 2563–64 ไทยลีก 271  51 —  20 —  342 2564–65 ไทยลีก 271  50  40  10 —  371 2565–66 ไทยลีก 270  40  50  00  10  370

 ทีมชาติ 

 ทีมชาติ  ปี  ลงเล่น  ประตู ไทย255650255780255840255930256030ทั้งหมด230

 การทำประตูในนามทีมชาติ 
 #  วันที่  สนาม  คู่แข่ง  ทำประตู  ผลการแข่งขัน  รายการ—  23 มกราคม พ.ศ. 2556  สนามกีฬาสมโภชเชียงใหม่ 700 ปี จังหวัดเชียงใหม่ ประเทศไทย   1-2  1-3ฟุตบอลชิงถ้วยพระราชทานคิงส์คัพ ครั้งที่ 42 (การแข่งขันอย่างไม่เป็นทางการ)1. 3 มิถุนายน พ.ศ. 2564  สนามกีฬาอาลมักตูม สหรัฐอาหรับเอมิเรตส์    1-0  2-2  ฟุตบอลโลก 2022 รอบคัดเลือก โซนเอเชีย – รอบที่ 2 

 เกียรติประวัติ 
 สโมสร 
บีอีซี เทโรศาสน
 ไทยลีกคัพ (1): 2557

บุรีรัมย์ ยูไนเต็ด
 ไทยลีก (6): 2558, 2560, 2561, 2564–65, 2565–66, 2566–67
 ไทยเอฟเอคัพ (3): 2558, 2564–65, 2565–66
 ไทยลีกคัพ (4): 2558, 2559, 2564–65, 2565–66
 ฟุตบอลชิงถ้วยพระราชทานประเภท ก. และไทยแลนด์แชมเปียนส์คัพ (3): 2558, 2559, 2562
 แม่โขงคลับแชมเปียนชิพ (2): 2558, 2559
 ฟุตบอลชิงแชมป์สโมสรอาเซียน (1): 2567–68

 ทีมชาติ 
ไทย อายุไม่เกิน 19 ปี
 ฟุตบอลอาเซียนชิงแชมป์เยาวชนอายุไม่เกิน 19 ปี (1): 2554

ไทย อายุไม่เกิน 23 ปี
 ซีเกมส์ ไฟล์:Med 1.png เหรียญทอง (2): 2556, 2558

ไทย
 ฟุตบอลชิงแชมป์แห่งชาติอาเซียน (2): 2557, 2563
 ฟุตบอลชิงถ้วยพระราชทานคิงส์คัพ (1): 2559

 รางวัลส่วนตัว 
 ทีมยอดเยี่ยมฟุตบอลชิงแชมป์แห่งชาติอาเซียน 2020

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๓๑, ๙ มกราคม ๒๕๕๘
 อ้างอิง 

ประวัติ นฤบดินทร์ วีรวัฒโนดม ( Narubodin Weerawatnodom )

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดพระนครศรีอยุธยา
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:บุคคลจากโรงเรียนอัสสัมชัญธนบุรี
หมวดหมู่:ตำรวจชาวไทย